**Molėtų rajono savivaldybės taryba**

**SPRENDIMAS**

**Dėl dalyvavimo steigiant viešąją įstaigą Universalų daugiafunkcį centrą „Kaimynystės namai“ ir Molėtų rajono savivaldybės turto investavimo**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 22 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 1 punktu, 2 dalies 5, 6, 7 ir 9 punktais, 23 straipsniu, Lietuvos Respublikos viešųjų įstaigų įstatymo 4, 5, 6 straipsniais, 7 straipsnio 1 ir 2 dalimis, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 2.2 papunkčiu, Atstovavimo Molėtų rajono savivaldybei viešosiose įstaigose taisyklių, patvirtintų Molėtų rajono savivaldybės tarybos 2008 m. lapkričio 12 d. sprendimu Nr. B1-166 „Dėl Atstovavimo Molėtų rajono savivaldybei viešosiose įstaigose taisyklių patvirtinimo“ 3 punktu,

Molėtų rajono savivaldybės taryba n u s p r e n d ž i a:

1. Dalyvauti steigiant viešąją įstaigą universalų daugiafunkcį centrą „Kaimynystės namai“.
2. Pritarti, kad Molėtų rajono savivaldybei nuosavybės teise priklausantis finansinis turtas – 1 (vienas) Eur iš Molėtų rajono savivaldybės biudžeto lėšų būtų perduotas viešajai įstaigai universaliam daugiafunkciam centrui „Kaimynystės namai“ kaip Molėtų rajono savivaldybės įnašas.
3. Pritarti viešosios įstaigos Universalaus daugiafunkcio centro „Kaimynystės namai“:
	1. steigimo sutarties projektui (pridedama);
	2. įstatų projektui (pridedama).
4. Įgalioti Molėtų rajono savivaldybės administracijos Kultūros ir švietimo skyriaus vedėją Nijolę Kimbartienę pasirašyti steigimo sutartį ir įstatus.
5. Pavesti Molėtų rajono savivaldybės administracijos direktoriui įgyvendinti Molėtų rajono savivaldybės, kaip viešosios įstaigos universalaus daugiafunkcio centro „Kaimynystės namai“ dalininkės, teises ir pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras